CELEX: 62021CN0753
Language: sk
Date: 2021-12-08 00:00:00
Title: Vec C-753/21: Návrh na začatie prejudiciálneho konania, ktorý podal Cour de cassation (Francúzsko) 8. decembra 2021 – Instrubel NV/Montana Management Inc., BNP Paribas Securities Services

28.2.2022   
            
            
               SK
            
            
               Úradný vestník Európskej únie
            
            
               C 95/18
            
         
      Návrh na začatie prejudiciálneho konania, ktorý podal Cour de cassation (Francúzsko) 8. decembra 2021 – Instrubel NV/Montana Management Inc., BNP Paribas Securities Services
      (Vec C-753/21)
      (2022/C 95/22)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Cour de cassation
      
         Účastníci konania pred vnútroštátnym súdom
      
      
         Žalobca: Instrubel NV
      
         Žalované: Montana Management Inc., BNP Paribas Securities Services
      
         Prejudiciálne otázky
      
      
                  1.
               
               
                  Vykladajú sa článok 4 ods. 2, 3 a 4 a článok 6 nariadenia (ES) č. 1210/2003 (1), v znení zmien, v tom zmysle, že:
                  
                              —
                           
                           
                              až dovtedy, kým nie je vydané rozhodnutie o prevode na nástupnícke štruktúry Fondu rozvoja pre Irak, zostávajú zmrazené finančné prostriedky a hospodárske zdroje naďalej vo vlastníctve fyzických a právnických osôb, orgánov a subjektov spojených s režimom bývalého prezidenta Saddáma Husajna, na ktoré sa vzťahuje zmrazenie finančných prostriedkov a hospodárskych zdrojov,
                           
                        
                              —
                           
                           
                              alebo sú tieto zmrazené finančné prostriedky vlastníctvom nástupníckych štruktúr Fondu rozvoja pre Irak už od nadobudnutia účinnosti nariadenia, ktoré v prílohách III a IV označuje fyzické a právnické osoby, orgány a subjekty spojené s režimom bývalého prezidenta Saddáma Husajna, na ktoré sa vzťahuje zmrazenie finančných prostriedkov a hospodárskych zdrojov?
                           
                        
            
                  2.
               
               
                  V prípade, že by sa na otázku č. 1 odpovedalo tak, že finančné prostriedky a hospodárske zdroje sú vlastníctvom nástupníckych štruktúr Fondu rozvoja pre Irak, vykladajú sa články 4 a 6 nariadenia (ES) č. 1210/2003, v znení zmien, v tom zmysle, že realizácia zabezpečovacieho opatrenia vzťahujúceho sa na zmrazené aktíva podlieha predchádzajúcemu povoleniu príslušného vnútroštátneho orgánu? Alebo sa tieto ustanovenia vykladajú tak, že povolenie tohto vnútroštátneho orgánu vyžadujú až v čase uvoľnenia zmrazených finančných prostriedkov?
               
            
         (1)  Nariadenie Rady (ES) 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom, ktorým sa zrušuje nariadenie (ES) 2465/96 (Ú. v. EÚ L 169, 2003, s. 6; Mim. vyd. 10/003, s. 260).